
Z A P I S N I K

49. sjednice Vijeća Mjesnog odbora Ivanja Reka,
održane 09. travnja 2025. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 49. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 48. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća , pitanja i prijedlozi




Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Očitovanje i prijedlog za doradu idejnog rješenja prezentiranog 03.04.2025. od Sektora za promet za križanje Ul. sv. Ivana i Slavonske avenije

Nakon rasprave Vijeće jednoglasno donosi 



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnom gradskom uredu za mjesnu samoupravu i Sektoru za promet uputi prijedlog za:

- dodatne dorade predstavljenog novog idejnog rješenja od strane Sektora za promet na prezentaciji 03.04.2025. za križanje Slavonske avenije i Ul. sv. Ivana:  

1. Izgradnja produženja treće trake na Slavonskoj aveniji od skretanja za Marofsku ulicu do završetka Tifona (cca 400m) – time se postiže nesmetano kretanje vozila u punom profilu tri trake od pumpe Rox u Resniku sve do semafora Ul. sv. Ivana i nastavka od zagrebačke obilaznice

2. Formiranje i izgradnja dodatne četvrte trake od kraja Tifona do Ul. sv. Ivana koja bi bila isključivo desni skretač za Ivanju Reku -  s tim desnim skretačem ne bi se trebalo čekati da se prema idejnom rješenju treća traka u potpunosti oslobodi od vozila i tek neposredno pred samim semaforom bi se moglo skrenuti u Ul. sv. Ivana

3. Postavljanje vibracijskih traka na Slavonskoj aveniji neposredno pred križanjem s Ul. sv. Ivana (u oba smjera) sukladno dopisu od Gradskog ureda za mjesnu samoupravu napravljenog još od 08.08.2023., KLASA:  340-08/23-002/1035, URBROJ: 251-13-01/018-23-3

4. Postavljanje betonskih blokova duž kolnika Slavonske avenije od Ul. sv. Ivana do skretanja u Marofsku ulicu s ciljem zaštite od buke građana u naselju I. Reka te smanjenje mogućnosti naleta vozila na pješake i bicikliste na neposrednom nogostupu i biciklističkoj stazi uz sam kolnik Slavonske avenije

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

04.04.2025. upućen dopis prema nadležnom Gradskom uredu s prijedlozima za dodatne dorade novog prezentiranog idejnog rješenja za križanje Slavonske av. i Ul. sv. Ivana

04.04.2025. upućen dopis sa zahtjevom prema Ministarstvu prostornog uređenja za osnivanje prava služnosti za dio kč. 5573/1 na dijelu između Crkve i OŠ Ivanja Reka s inicijativom uređenja tog prostora u vidu parka i postavljanja parkovne opreme

05.04.2025. održana radna akcija s građanima čišćenja površinskog smeća na površini iza Crkve prema nasipu GOK-a. Isti dan upućen dopis prema Čistoći i Kom. redarstvu za potrebu odvoza prikupljenog smeća 

04.04.2025. upućen dopis sa zahtjevom prema Gradskom uredu za gospodarstvo za uvrštavanje kč. 5573/1 u Program redovnog održavanja

08.04.2025. upućen dopis prema ZET-u s priloženim zaključkom s novim doradama i prijedlozima u voznom redu za liniju 284 (Sesvete-Ivanja Reka-Dumovec)
 
08.04.2025. upućen dopis prema Zrinjevcu za potrebu odvoza božićnih drvca koje su građani odložili na zelenom otoku na Ivanjorečkoj cesti nasuprot kbr. 20

09.04.2025. upućen dopis prema nadležnom poduzeću za javnu rasvjetu vezano za postavu i zamjenu neispravnih svjetiljki demontiranih još u prosincu 2024. godine na šetnici uz Ivanjorečku cestu kod OŠ Ivanja Reka

09.04.2025. upućen dopis prema ZET-u s priloženim zaključkom s novim doradama i prijedlozima korekcije postojećeg voznog reda za linije 216 i 276 te prikupljene peticije s potpisima podrške građana

03.04.2025. upućena prijava prema Komunalnom redarstvu za potrebu otvaranja naloga za čišćenje novog deponija smeća na Ivanjorečkoj cesti nasuprot kbr. 114. Predmetni deponij u potpunosti očišćen 07.04.2025.

Dovršeno u 21.00 sati.

KLASA:024-08/25-003/899
URBROJ:251-13-11-5/003-25-2
Zagreb, 09.04.2025.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.


[bookmark: _GoBack]Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća  Mjesnog odbora Ivanja Reka  te stoga Vijeće nije prihvatilo Zapisnik 49. sjednice.

